





ALEXANDRU PHILIPPIDE 


ÎN EVOLUŢIA CULTURII ROMÂNEȘTI 


DISCURS ROSTIT LA 28 MAI 1935 
ÎN ŞEDINŢA SOLEMNĂ 


DE 


IOAN PETROVICI 
CU RĂSPUNSUL D-LUI 


C. RĂDULESCU-MOTRU 





MONITORUL OFICIAL DEPOZITUL GENERAL 


ŞI IMPRIMERIILE STATULUI CARTEA ROMÂNEASCĂ 
IMPRIMERIA NAŢIONALĂ B-DUL ACADEMIEI 3—5 


BUCUREȘTI 
1935 


ALEXANDRU PHILIPPIDE 


ÎN EVOLUŢIA CULTURII ROMÂNEȘTI 


DISCURS ROSTIT LA 28 MAI 1933 
ÎN ŞEDINŢA SOLEMNĂ 


DE 


IOAN PEEROVIGI 
CU RĂSPUNSUL D-LUI 


C. RĂDULESCU-MOTRU 





MONITORUL OFICIAL DEPOZITUL GENERAL 
ŞI IMPRIMERIILE STATULUI CARTEA ROMÂNEASCĂ 
IMPRIMERIA NAȚIONALĂ B-DUL ACADEMIEI 3—5 


BUCUREŞTI 
1935 








A ee i ? aN BEGA S NALS oaa tina 3) iati e G a 20 > > x Tepes? Tree: 


ALEXANDRU PHILIPPIDE 
IN EVOLUȚIA CULTURII ROMÂNEȘTI 


Domnilor Colegi, 


Statutele Academiei Române, lăsând destule libertăţi dis- 
cursurilor de recepţie, cer însă noului venit să nu uite niciodată 
elogiul predecesorului său. Dispoziţia e, precum se știe, îm- 
prumutată dela Academia Franceză, unde exprimă, cu intenţie 
sau fără, nota de curtoazie a poporului francez. Dar ea se 
inserează în deajuns de bine şi în temperamentul nostru na- 
tional, care, mai străin poate de șlefuiala etichetei, găseşte 
totuşi în sine o bună-cuviință, aş zice o smerenie, prielnică să 
recunoască meritele şi chiar bucuroasă să o facă. 

Fireşte un elogiu pare să implice examinarea subiectului 
pe o singură faţă, şi astfel poate fi învinuit, cu aparenţă de 
dreptate, a nu fi în totul nepărtinitor. 

Dar aparte rațiunile protocolare, perfect justificate într'o 
asemenea circumstanță, un elogiu păstrează în orice caz va- 
loarea unei restabiliri de echilibru: faţă de efectele altei ten- 
dinţe cunoscute a sufletului omenesc, de a se complace câte- 
odată să găsească cu ostentație părțile slabe ale unui om, trecând 
adesea cu vederea ceea ce e mai bun, mai vrednic şi mai în 
afară de tăgadă. Obiectivitatea se constitue de cele mai multe 
ori prin astfel de completări ritmice, așa că genul elogiului 
poate avea rolul salutar de contra-pondere a criticei răută- 
cioase, a criticei cu orice preț. Impăcat pe deplin cu genul 
apologetic, care de altfel nu exclude cumpătarea, şi profund în- 
credințat de altă parte de valoarea deosebită a învățatului, în 
locul căruia am fost chemat să succed, în incinta acestui aşe- 
zământ, mă simt totuşi cuprins de oarecare sfiiciune, în 

momentul când urmează să încerc a schița personalitatea lui 
Alexandru Philippide, ilustrul filolog moldovean şi eminentul 
fost profesor al Universității din Iaşi. 

Cel dintâi motiv de sfiiciune decurge de acolo că pregătirea 
mea profesională se raportă la alte domenii, decât la acela al 
activității predecesorului meu. Cu ce autoritate voiu avea să 
judec opera lui științifică și locul său în -ştiința românească ? 
Numeroase precedente, chiar la Academia Franceză — modelul 
Instituţiei noastre, — unde matematicieni au luat locul poeţilor, 
fiziciani pe al istoricilor, şi totuşi au reușit fiecare să pronunţe 
interesante elogii academice, aceasta de sigur mă încurajează, 
dar nu mă ajută prea tare atunci când e vorba să ese la 
execuţie. 
Se mal adaugă pe deasupra şi un alt motiv de Sicilia 

Va trebui să vorbesc despre Alexandru Philippide în cadrul 
unui discurs, și eu știu ce opinie detestabilă avea originalul 
învăţat, despre genul retoric şi despre oratorie în genere. După 
dânsul discursul, ca şi religia — ce apropiere ciudată de ma- 
nifestări spirituale ! — presupune amestecul ilicit şi hibrid 
al celor trei genuri literare: Istoria, Ştiinţa şi Poezia, com- 
partimente ce trebuiau după a sa părere, separate cu străş- 
nicie şi ferite de orice atingere. Intro fază încă primitivă a 
spiritualității, despărțirea celor trei genuri literare nu era de 
sigur perfectă, și s'au întâmplat încrucișări şi confuziuni, care 
au zămislit produse bastarde, neviabile, nefireşti. 

“Genul retoric, după savantul meu predecesor, a sita 
într”o atare învălmășeală — după cum și religia tot la fel — 
iar astăzi epoca lui de glorie este sfârşită şi odată cu Sep alia 
genurilor, merge spre O repede decădere. 

Nu e par'că o ironie. să elogiezi pe Philippide, tocmai. prin- 
tr'un discurs? | 
Cine însă poartă o sarcină şi e decis să o îndeplinească, 
trebue să afle fără zăbavă contra- -argumente, pentru a-şi curma 
îndoelile. şi orice tendință de a şovăi. Și pare-se că le-am 
găsit. Cea dintâi între grijile indicate — chestiunea compe- 
tenței filologice — mi-a fost uşor împrăștiată recetind și în 
parte cetind pentru întâia oară, opera lui Philippide. Recu- 
zându-mă şi mai departe în ce priveşte judecarea amănunitelor 


și.a problemelor strict filologice, am avut totuşi impresia, pe 
măsură ce mă adânceam în lectură şi descopeream consonanţa 
acestei opere cu atmosfera unei epoce şi tendințele unei pe- 
rioade, că aș putea să fixez, slujindu-mă de atâtea elemente 
temeinice şi lesne de degajat, locul lui Alexandru Philippide în 
evoluţia culturală a țării noastre, momentul pe care dânsul îl 
exprimă, îl caracterizează şi îl ilustrează în chip deosebit... 

„. Destul cuprins pentru un discurs de recepţie, şi mă întreb 
chiar, în ipoteza că aş fi avut competența specialistului și 
destoinicia de a diseca amănuntele operei sale, dacă în adevăr 
aş fi utilizat-o astăzi, şi dacă mi-ar fi slujit realmente în această 
solemnă împrejurare ? 

Cât priveşte cealaltă rezervă sufletească, de a displace umbrei 
lui Philippide, omagiindu-l în forma de el despreţuită, dar aci 
obligatorie, a discursului, — mi-am zis că la urma urmei, 
critica sa neiertătoare putea fi justificată numai față de o anumită 
religie şi de un anume fel de discurs. Că tot aşa după cum 
asistăm la o resurecţie religioasă, după o lungă diferenţiere și 
desvoltare ştiinţifică, tot așa se poate admite o retorică onorabilă 
şi după diferențierea rodnică a genurilor literare. 

Chiar dacă am adera la teoria pomenită, a amestecării vătă- 
mătoare a genurilor — care a născut forme hibride —tot ar 
trebui să facem deosebire între învălmășeala lor iniţială, indi- 
viză, indistinctă, care împiedeca desvoltarea fiecărui gen în 
parte, — şi coordonarea lor sintetică, în care mai târziu se 
reunesc, fără să se primejduiască, și care poate fi dimpotrivă 
un semn vădit de progres. Mai sunt şi alte cazuri, ba încă mai 
necontroversate — bunăoară în domeniul artistic — unde în- 
tâlnim arte la început indivize, care au trebuit să se separe, 
pentru a prospera, dar odată rafinându-se prin diferențiare, 
și-au întins iarăşi mâinile, pentru a-şi da concurs una alteia 
și a se completa reciproc. 

Nu zic că fără această replică, aș fi înlemnit la o răscruce 
şi mi-ar fi secat avântul omagiului de azi — dar oricum, dânsa 
îmi aduce un supliment util de linişte sufletească. 

Alexandru Philippide s'a născut la Bârlad la 1859. 

Peste originea sa greacă, vremea aşternuse un strat adânc 
de conștiință românească, hrănită de neîntrerupta şedere în 

ţară a câtorva generaţii ale familiei sale, de încrucișarea cu 
familii moldovene, de graiul românesc care încetul cu încetul 
a înlocuit cu totul limba de obârşie, în sfârșit de întipărirea 
indelebilă a ambianţei și a locurilor în care a crescut. 

Totuşi o vagă tradiţie grecească, întovărășită de oarecare 
mândrie, n'a dispărut cu totul din sufletul savantului român. 

I-o amintea prea tare prezenţa în arborele său genealogic 
a cărturarului Dimitrie-Daniel Philippide care, stabilit în Mol- 
dova, a publicat la Leipzig în 1816 o istorie și o geografie a 
României, fireşte în limba greacă; tot aşa i-o aducea aminte 
existenţa unor rude rămase în Tesalia, cu care a luat contact 
într'una din rarele lui călătorii (acelaşi lucru i s'ar fi întâmplat 
şi lui Kant care avea — din pricini similare — neamuri risipite 
prin Scoţia şi Suedia, dar filosoful german n'a părăsit König- 
sbergul niciodată, aşa că relaţiile cu rudele de aiurea le-a pă- 
strat numai prin corespondență). Stăruinţa de a-şi scrie numele 
întotdeauna într'un fel care se abate dela sistemul scrierii fone- 
tice, altminteri constant preconizată, era o concesiune semni- 
ficativă, pe “care o făcea Philippide originei sale îndepărtate, 
dar care nu împiedeca totuşi cu nimica desăvârşita lui înglobare 
în datinele și aspiraţiile poporului român, în numele cărora 
avea dreptul să vorbească, la fel cu orice român neaoș, cu stră- 
moşi așezați de veacuri pe aceste meleaguri românești. 

Alexandru Philippide şi-a desvăluit curând şi dragostea lui 
de carte, şi puterea lui de muncă, şi valoarea sa intelectuală. 
După ce şi-a încheiat în urbea sa natală, şirul acelor şcoli pe 
care le avea la dispoziție acolo — școala primară și liceul — 
a urmat Facultatea de Litere din Iaşi, unde și-a trecut licenţa 
cu o lucrare intitulată: « Încercări asupra stării sociale a popo- 
rului român în trecut», scriere remarcabilă, personală, turnată 
în fraze limpezi şi cadenţe, într'o limbă vioaie, cu savoare cro- 
nicărească. Cartea s'a retipărit mai târziu într'o a doua edi- 
țiune, —un noroc aproape necunoscut, tezelor de licenţă, în 
genere cu tiraj unic, care şi acela se desface în deobște mai mult 
oferit, decât cumpărat. 

Moartea timpurie a filologului Alexandru Lambrior a lăsat 
vacantă catedra de limba şi literatura română, dela cursul su- 
perior al Liceului Naţional din lași. Philippide o dobândește 

prin concurs, părăsind postul de subbibliotecar dela Biblioteca 
Centrală, unde îl va înlocui Mihail Eminescu. 

Am atins — şi asta în treacăt —o simplă fărâmă a vieții 
intelectuale a Iaşului de atun ci, şi iată că s'au şi adunat laolaltă 
trei nume consacrate: Emine scu, Philippide şi Lambrior. 

Oriunde am arunca sonda în acea perioadă glorioasă a me- 
tropolei moldovene, vor țâşni serii de nume proprii, rămase în 
cronica luminoasă a trecutului. 

Fenomenul acesta este simptomatic pentru înaltul nivel al 
societății ieşene din epoca respe ctivă, pentru falanga de oameni 
de elită cu care se împodobea ca pitala Moldovei, deşi detronată 
din proeminența ei politică. Era tocmai epoca «Junimei», a 
acelei societăți de oameni cu învăţătură și cu criterii de orientare 
fermă, care a avut un rol aşa de important în îndrumarea pe 
căi sănătoase a plăpândei noastre culturi. Activitatea fecundă a 
Junimei a beneficiat de sigur de norocul, de a se fi întâlnit în 
același loc, şi în acelaşi moment, o seamă de capete bine în- 
zestrate şi cu preocupări transcendente prozei de toate zilele. 
Dar osebit de aceasta, ceea ce a înlesnit acea coeziune a intelec- 
tualității ieşene, necesară muncii în comun, au fost — socot — 
și unele împrejurări speciale, care n'au putut dura mai mult 
de două decenii: spiritul de rivalitate şi de frondă care anima 
Iaşul, diminuat politicește în favoarea Bucureștiului, şi care 
ţinea nu numai să umple golul administrativ, rămas pe urma 
strămutării capitalei, printr'un alt gen de activitate și printr'un 
alt fel de înălțare, dar chiar să poată spune capitalei norocoase 
a Principatelor Unite: mă depășești fatal prin prestigiul politic 
şi prin însuflețirea ta de centru economic și administrativ; 
dar în ce priveşte vieața culturală şi produsele intelectuale, aci 
am rămas eu deasupra şi nu mă poţi egala. 


Această mentalitate tranzitorie — ce până la urmă a trebuit 


să cedeze — a fost un ferment dintre cele mai puternice care 
a activat vieaţa intelectuală a oraşului politicește decăzut. 

Alexandru Philippide a intrat şi dânsul în faimoasa societate 
literară, a participat la şedinţele « Junimei » a scris la « Con- 
vorbiri Literare ». Fireşte că a fost prețuit de junimişti — apre- 
Ciatori generoși ai valorilor — atât pentru competenţa sa filo- 
logică cât mai ales pentru metoda sa de lucru. ~ 

“Tar Philippide va fi găsit la rându-i în directivele « Junimei »; 
Pia wan precisă a postulatelor instinctului său ştiinţific, pe 


care îl aplica fără să-l fi învăţat nimeni: pe de o parte protestul 
în contra formei fără fond, a iluziei fără adevăr, a deșertă- 


ciunilor de erudiție aparentă, a ipotezelor fanteziste, a afirma- 


iilor! necontrolate, — iar pe de altă parte procedura strict 
obiectivă, metoda pozitivistă, singura cale fecundă, deși nu 


lipsită câteodată de primejdia. unor deformaţii şi a unor în- 
gustimi. | 

In «Junimea» Pilippide şi-a limpezit directivele metodologice 
— această societate fiind în primul rând o eminentă școală de 
metodologie — dar în ce priveşte formația sa de specialist, 
pentru care nici universităţile noastre nu aveau catedrele nece- 
sare, a trebuit să se desăvârşească mai târziu, făcând o lungă 
călătorie de studii în Germania, audiind câteva semestre pe 
savanții Universității din Halle, întregindu-și variat și fericit 
instrucția sa necompletă, făcută până atunci mai mult auto- 
didact. 

In 1892, acel om superior, veşnic preocupat de progresul 
instituţiilor noastre şi de punerea în valoare a oamenilor aleşi, — 
e vorba de Titu Maiorescu, — face să se înființeze o catedră 
de filologie română la Universitatea din Iași, catedră destinată 
evident lui Philippide, care o şi ocupă îndată, la început ca 
suplinitor şi în curând ca titular. 

De acum par'că şi mai mult decât înainte, biografia lui 
Philippide se confundă cu elaborarea lucrărilor și îndeplinirea 
exemplară a îndatoririlor lui de profesor. Ar mai fi de semnalat 
încă îndepărtarea lui de junimism şi chiar trecerea la unele 
atacuri prin revista leşană « Viaţa Românească », la un moment 
în războiu cu « Convorbirile Literare ». Incidentul acesta care 
poate să fi avut la origină şi unele determinări subiective, are 
totuşi o importanță care ne-a decis a-l pomeni, în aceea că 
dânsul corespunde cu o prefacere sensibilă în structura sufle- 
tească a lui Philippide. 

Opera istorico-filologică a acestui învăţat se afirmă cu două 
lucrări importante, care preced de aproape cariera sa univer- 
sitară: Introducere în Istoria limbii şi a literaturii române Şi 
Principii de istoria limbi, şi se încheie cu opera masivă în două 


volume: Origina Românilor, apărută spre sfârșitul. carierei lui 
profesorale. In tot acest interval de treizeci și cinci de ani 
activitatea sa publicistică e constituită numai dintr'un lanţ de 
opuscule și broşuri, polemici, recenzii, rapoarte universitare 
ȘI academice, în sfârșit din scrieri mai mărunte, care zugră- 
vesc, cu reveniri neîncetate, și într'o formă pururea impetuoasă, 
concepţia sa despre știință. Intre blocul primelor volume şi 
acel al operei finale, se interpune, un lung şirag de insule, ca 
o punte discontinuă, cum e aceea care leagă ţara lui de origină 
cu pământul continentului vecin. De unde această diminuare a 
activităţii lui de publicist? Poate că-și rezerva puterile, pre- 
gătind pe îndelete opera lui de apoteoză, dar probabil și din 
alte două cauze esenţiale. Mai întâi Academia Română — 
care îl număra dela 1900 printre membrii ei activi — îl însăr- 
cinase cu întocmirea dicționarului limbii române, care l-a 
absorbit 8 ani de zile, cu adunarea şi clasarea unui material 
imens, cu mult prea mare pentru economia unei lucrări care se 
cerea terminată mai repede. 

Pentru elaborarea acestei opere, la care în cele din urmă a 
trebuit să se renunţe, Philippide și-a concentrat toată puterea 
lui de muncă, ducând vieață de schimnic, întrerupând în chip 
radical orice agrement al vieţii şi orice relaţie socială. In al 
doilea rând puterile lui spirituale au mai fost consumate şi de 
cursul său universitar, pe care îl ţinea copios şi cu o rară punc- 
tualitate, neînţelegând să-l întrerupă nici chiar atunci când se 
întâmpla să cadă în zilele lui de clasă, vreo sărbătoare religioasă 
ori națională. 

S'au păstrat caiete voluminoase cuprinzând cursurile lui 
savante, care, chiar de nu vor vedea lumina tiparului, nu sunt 
în niciun caz pierdute, întru cât substanța lor prețioasă s'a 
integrat în substanța spirituală a atâtor elevi zeloşi care-i con- 
tinuă specialitatea şi doctrina. 

L-am cunoscut personal pe Philippide în toamna anului 
1006, când am ajuns colegul său la Iași. 

Am văzut numaidecât enormul prestigiu de care se bucura 
printre profesori şi studenți — aceştia alergau să-l asculte chiar 
dacă nu erau obligaţi — după cum îi păstrez amintirea acelor 
izbucniri pline de umor și de vervă, care succedau nemijlocit 

după intervale de tăcere, în care avea aierul absent. L-am 
apropiat în comisii şi consilii profesorale, căci nici vorbă nu 
era să-l frecventezi acasă, pe un om pe care vizitele îl inco- 
modau. Dacă nu mă înșel, numai o singură dată am fost la el 
acasă — după dorinţa lui exprimată — în dureroasa primăvară 
a anului 1918, când ţara noastră, trădată şi părăsită, încheia 
pace separată. 

Mi-a deschis el singur ușa şi apoi a urmat în camera lui de 
lucru un lung conciliabul de șoapte, ca alături de odaia unui 
muribund. Mă întreba de condițiile dușmanului, iar când i-am 
spus că — printre altele — Moldova pierde munții, vorba sa 
atât de năvălitoare, n'a putut să articuleze, decât un Vai! 
adânc. La durerea românului umilit se adăuga aceea a Mol- 
dovei mutilate, căci fără nicio tendinţă separatistă, patria sa 


cea mică a avut în inima acestui om de știință pozitivă, un loc 


cu totul privilegiat. 

Dela acele zile întunecate, din fericire repede trecute, Phi- 
lippide a mai profesat încă 15 ani, stingându-se în Iașul me- 
lancolulor permanente în vara anului 1933, după o boală care 
îl mai cercase în câteva rânduri, dar pe care o biruise, cu toată 
imprudenţa îndărătniciei de a nu-şi pierde nicio lecţie, ceea 
ce-l aducea regulat la universitate, unde suia cu mari eforturi 
scările, adesea proptindu-se cu mâna de pereți. 

Icoana acestui devotament eroic pentru şcoală, întregește 
cariera sa închinată datoriei, cu un nimb de frumuseţe deose- 
bită. 

Dacă şi din această schiță biografică, a putut să se străvadă 
pasiunea lui pentru știință, nu avem încă nicio presimţire 
despre marile jertfe nebănuite, pe care omul acesta, fanatic 
de investigație metodică, le-a putut aduce idolului său. 

Semnalez pe acea mai puţin observată, deși poate de o în- 
semnătate capitală. Philippide a ajuns să-şi înăbuşe unele por- 
niri sufleteşti inițiale din acelea care dau farmec şi lumină 
existenței, numai și numai pentru a sta fără slăbiciune în ser- 
viciul adevărului ştiinţific şi al obiectivităţii. Omul acesta 
pare-se c'a avut în tinereţe unele înclinări poetice, în orice 
caz dragoste vădită pentru poezie. A tradus în versuri Odele 
lui Horaţiu pe când era în liceu şi a păstrat mai multă vreme 


II, 


deprinderea de a reciti pe poeţii antichităţii (totdeauna în 
original) şi a-i comenta în mici reuniuni de familie. Am con- 
statat de asemenea la prima sa lucrare — teza de licenţă — o 
îngrijire deosebită a stilului şi un talent de expresie care nu 
era comun. Dar pe nesimţite grija de formă literară dispare cu 
desăvârşire, pentru a se ajunge în cele din urmă la lucrări 
ştiinţifice de sigur foarte bogate, dar fără compoziţie strânsă, 
cu fraze neglijente, fără vechea lor cadență şi via lor coloare. 
Mai mult decât atâta, încep a-şi face apariţia, declaraţii ostile 
poeziei ca atare, punându-se cu mult deasupra ei, celelalte 
două genuri literare, care erau după dânsul, Ştiinţa şi Istoria. 
Poezia este oarecum asimilată cu subiectivismul — iar acesta, 
privit veşnic în comparație cu ţinuta obiectivă, faţă de care 
apărea inferior 1). Aproape cere eliminarea judecării operelor 
estetice, după criteriul frumos-urît, — largă poartă a subiec- 
tivităţii — preferind aprecierii operelor, explicarea lor. « De vor 
fi bune sau rele, frumoase sau urîte, ne spune Philippide, pro- 
ductele literare înregistrate de istoric, sunt pentru acesta numai 
nişte manifestări ale naturii, care trebuesc pricepute, nu lăudate, 
nici batjocorite » Un mod de a se reduce vraja poeziei chiar 
acolo unde ar fi fost la ea acasă, înlocuindu-se punctul de vedere 
al finalităţii estetice, prin acel al înlănțuirii istorice și al expli- 
cării cauzale. 

Această carantină strictă la care supune preocupările estetice 
și contactul voluptos cu ele, îl face pe Philippide să-și îngu- 
steze singur catedra universitară, care era la început « Filologie 
și Literatură Română » renunțând a face curs de literatură, 
chiar mai înainte de a se fi creat catedre speciale, aşa că un 
număr de ani ne-am aflat în situația paradoxală, a unei facultăţi 
de litere româneşti, fără un curs de literatură română 2). 

Preţuia şi mai târziu probabil, poezia lui Eminescu, în care 
vedea şi altceva decât un produs istoric, ce trebuia explicat 
ca atare. Dar rezerva sa față de îndeletnicirea poetică însăşi, îl 





1) Vezi articolul « Istoria şi critica literară» No. x al «Vieții Româneşti» din 
Martie 1606. 

2) Astăzi s'au înfiinţat catedre speciale, dar acea veche continuă a cuprinde în 
titlu şi literatura română, pentru a face «pendant» Mitropoliei Moldovii, care no- 
minal e şi a Sucevii, fără a mai fi de mult, 

împiedeca să recunoască genialitatea divinului: liric român, 
spunând apăsat într'un articol «că trebue să ne convingem 
odată că Moldova n'a avut niciun geniu dela Ştefan cel Mare 
încoace ». Din cele două privelişti care uimeau sufletul lui 
Kant: « Bolta înstelată deasupra noastră și legea morală în noi», 
Philippide o înlăturase deplin pe cea dintâi — izvor de reverii 
vagabonde — menţinând însă intactă pe cea de a doua, căreia 
1 se închina necondiționat, pe care o practica fără şovăire şi 
am putea zice, fără elasticitate. Despărechind austeritatea 
eticei « Kantiene », de tovărăşia unui spectacol care — oricum — 
putea să vorbească și sensibilităţii, și-a boltit pe vecie deasupra 
capului, în locul cerului cu stele, un cer abstract, cenușiu. 

Care să fie cauza acestei prefaceri psihice, a acelei aspre 
conversiuni? Ce l-a îndepărtat de poezie, făcându-l aproape 
dușman ? Răspundem hotărît, după ce am străbătut opera sa 


în întregime: a fost convingerea că poezia este un obstacol şi ! 


o primejdie în calea cercetării şi elaborării ştiinţifice — pe 
când fireşte imperativul etic nu-i aducea niciun fel de vătă- 
mare, ba poate mai de grabă ajutor. 

Multă lume ar putea tresări de mirare față de această pri- 
goană a divinei poezii, aducându-și aminte de întregirea fericită 
pe care o aduce frumosul adevărului, putându-i sluji atât ca 
izvor de inspiraţie — matematicul H. Poincaré declară, că 
pentru dânsul soluțiile cele mai frumoase au fost întotdeauna 
şi cele mai adevărate — precum şi ca veșmânt, salvând adesea 
de pieire o operă de ştiinţă, chiar când cuprinsul ei sa pe- 
rimat. 

Cu drept cuvânt a putut cândva să se spue: 


«Au Parnasse seulement 
On emploie une matière 
Qui dure éternellement». 


Atâta numai că plăsmuirea poetică nu coboară întotdeauna 
până în acele adâncuri unde frumosul se împreună cu adevărul, 
când poetul anticipează de multe ori opera omului de știință, — 
fiindcă alte dăți imaginaţia se abate pe drumuri ingenioase şi 
cotite, adesea ispititoăre, dar care se îndepărtează de calea 
largă a adevărului. Şi nu e. nicio uimire că oameni cari au 

mânuit cu. rhăestrie imaginația - şi-au folosit-o cu- succes, :au 
îndemnat uneori lumea să se ferească de ea. Pascal a denumit 
imaginația într'o cugetare; «cette. maîtresse d'erreur: et: de: 
fausseté » iar Napoleon I-iu a spus într O maximă: K din cauza; 
fanteziei se: pierd războaiele ». i 

In orice caz fantezia poetică este un aliat sedata pentru o o 
ştiinţă plăpândă, cu metoda încă nefixată, cu drumurile ne- 
bătătorite, fără o tradiţie care s'o sprijine şi fără conștiința 
clară a menirilor ei, — și mai ales ceeace nu trebue în cazul 
nostru să se uite, sunt ambianța și momentul în care şi-a în- 
ceput activitatea Philippide, precum şi opera cea mai urgentă 
care se impunea pasiunii sale de cercetător. 

Când filologul dela Iași a coborit în arenă, a găsit instalată 
domnia aproape neatinsă a lui B. P. Haşdeu, om necontestat 
de geniu, cu spiritul foarte ager, cu erudiție vastă, dar şi cu o 
fantezie. constructivă, din care izvorau abundente teorii ȘI 
ipoteze de o temeinicie dubioasă. Pentru Philippide, Haşdeu, 
cu care n'a întârziat să încrucişeze sabia, era exemplul viu al 
omului de știință osândit să facă o operă precară, din cauza 
alianţei. cu poezia, care l-a abătut dela calea cea dreaptă, dela 
metoda solidă a cercetării. Știința urmează să-şi găsească ţinta 
şi forţele în ea însăși, să-și circumscrie cuminte câmpul ex- 
plorării, să nu se orienteze după alte năzuinţe ale spiritului 
omenesc, care răspund altor nevoi sufletești decât aceea a cu- 
noaşterii obiective şi adevărului curat. Călătoria sa de studii 
în Germania, i-a potenţat lui Philippide convingerile lui me- 
todice, oferindu-i atâtea exemple de ştiinţă veridică şi: docu- 
mentată, — după ce o primă fortificare a instinctului său de 
cercetare serioasă, o dobândise în țară, în contact cu acea 
« Junime » pe care Philippide o caracterizează întrun articol 
jubilar, ca o societate care practică pogitivismul, şi o laudă 
pentru făptul .de a nu fi subordonat munca științifică 
unor idealuri străine, fie patriotice, fie sociale, (aci era aluzie 
la concepția lui Dobrogeanu-Gherea, cu ' care de asemeni a 

1) Numărul jubilar al « Convorbirilor Miere. > după 25 de ani de apariție 
(1892). size ASE EAG nR iu i gh i EE 4 

Dacă prin pozitivism înțelegem criterii temeinice de cerce- 
tare şi o concepție matură despre ştiinţă, de sigur că epitetul 
se acordă cu tendinţele Junimei; dar eticheta aceasta se po- 
triveşte par'că și mai tare cu Philippide însuşi, care întrupează 
integral pozitivismul, chiar cu excesele și curiozităţile sale, 
fiindcă în paginele lui Philippide îşi găsesc adeseori ecoul, pe 
lângă esența sănătoasă a acestei concepţii, şi unele miopii 
teoretice, care întovărăşesc cam de regulă o doctrină, mai ales 
la întâiele ei apariţii. Se întâlnesc risipite în opera lui Philippide, 
multe din ideile-fixe ale lui Auguste Comte, fără ca de altfel 
să pretindem, că ar fi vorba aicea de o nemijlocită influenţă a 
filosofului francez. 

Fireşte este o dovadă de pozitivism excelent, atunci când 
Philippide se ridică în contra simplificării dogmatice a lucru- 
rilor şi a pretențiunii de a se rosti ultimul cuvânt, în limpezi 
formule definitive, — afirmând că adevărul nu constă «în ceva 
precis şi lustruit ca un diamant: toate preciziile şi lustruirile 
sunt semnele slăbiciunii minţii de a pricepe adevărul, care este 
nebulos și încurcat ». Sau atunci când adaogă că «omul nu 
poate fi destul de prevenit în contra acelei tendinți de preci- 
pitare, de tindere la absolut şi la identitate care ameninţă să 
şteargă deosebirile formelor»1). Dar paralel cu aceste precepte 
metodologice de valoare permanentă, mai întâlnim şi unele 
aversiuni caracteristice pozitivismului fanatic, ca aceea împo- 
triva metafizicei, despre care spune «ori că știe cineva metafi- 
ZICĂ ori că nu ştie nimic, e tot una », nedreptăţind o speculație 
care s'a dovedit adesea ori fecundă și care dacă a fost efectiv 
un câmp de controversă, împărtășește această slăbiciune și cu 
filologia, unde controversele nu sunt mai puţin ireductibile 
şi mai vii. De asemeni când ironizează certitudinea experienţei 
interne, siguranța simțului intim — « vorbă goală, zice dânsul, 
această siguranță » — nu face decât să repete o prejudecată a 
lui Comte, care exclusese psihologia introspectivă din ierarhia 
științelor pozitive. Tot aşa când ridiculizează logica, denu- 
mind-o ştiinţa formelor goale, ceea ce putea fi întru câtva ade- 
vărat de logica scolastică, statică şi imutabilă, nu însă de orice 


1) Principii de Istoria Limbei, p. 287. 

logică, în orice caz nu de logica dinamică, ce se ține pas cu 
pas de progresele ştiinţei, abstrăgându-i metodele și fiind o 
emanaţie a spiritului ştiinţific însuși. 

Preceptele metodologice ale lui Philippide, întru cât s'au 
dovedit fecunde, fac parte şi ele din canoanele logicei ştiinţifice 
şi este caracteristic că savanți ca Liebig sau Helmholz, își în- 
chină cu recunoştinţă operele lor de știință exactă logicianului 
John Stuart Mill. 

Pătruns de maxima 4 Junimei », «afară cu forma fără fond», 
Philippide trece dincolo de înțelesul pe care dânsa îl avea în 
sânul acelei societăţi, ajungând la aplicații extreme, zeflemisând 
ştiinţa de predilecție a șefului Junimei — e vorba de logică —- 
ba mergând încă şi mai departe, prin aceea că aruncă mănuşa 
poeziei însăşi, atât de prețuită de cenaclul junimist. 

In vreme ce Titu Maiorescu socotea poezia o realitate aparte, 
de sine stătătoare, având şi fond şi formă proprie, Philippide, 
fără a fi negat undeva categoric realitatea ei independentă, 
ajunge să o considere cu precădere ca forma fără fond a ştiinţei. 

De aci separaţia sa naturală de o societate însuflețită de dra- 
goste literară, şi este caracteristic cum toate încercările mele 
de a-i provoca evocări melancolice din epoca de înflorire a 
Junimei — ceea ce îmi isbutise cu alți supraviețuitori dela 
laşi — au rămas în genere fără succes. Ba mai mult, Philippide 
avea să-și exprime pe față rezervele sale față de Junimea cea 
îndrăgostită de forma frumoasă, — şi toată valoroasa lui operă 
de mai târziu, fugind cu groază de forma fără fond, ajunge 
întins la polul opus: al fondului fără nicio grijă de formă. 

Alexandru Philippide a avut o nețărmurită şi tiranică pasiune 
a cercetării ştiinţifice. Contactul intim cu știința înseamnă 
pentru dânsul supremul instrument al perfecționării omului. 
Fireşte e vorba numai de ştiinţa teoretică, deoarece acea tehnică 
îi inspira mai de grabă antipatie, ţinând chiar să i-o manifeste 
pe faţă, ca atunci când s'a împotrivit să-şi instaleze acasă radio 
şi telefon. Și poate doar faptul că n'ar mai fi putut face știință, 
îl oprea să dorească şi dânsul— ca eroul nuvelei lui Emi- 
nescu — întoarcerea în vremea lui Alexandru cel Bun, cu ai 
cărui spătari şi vornici aducea atât de bine, și la înfățișare și 
la felul lui dintr'o bucată. 

În aversiunea sa pentru progresele, tehnice, eța.. „poate. mai 
ie re decât dragostea. de -vieaţă' simplă și retrasă; era: pro- 
babil şi o vagă presimţire că realizările tehnice vin. uneori să 
anuleze Opera; morală a ştiinţei teoretice — care şi aşa avan- 
sează încet, — - punând mijloace: prea mari la îndemâna omului 
încă barbar; în ale cărui adâncuri un fond de brutalitate moc- 
neşte acoperit. Nenorocirea mai e că pe când știința teoretică 
dospeşte sensibilitatea unor elite restrânse, rezervele de putere 
ale progreselor tehnice pot fi.lesne folosite de oricine. 

Paladin al ştiinţei adevărate, învățatul dela Iaşi loveşte fără 
cruţare pscudoştiința, La un moment — tranzitoriu de altfel — 
ajunge să osândească chiar etalaţul bibliografic la o scriere ştiin- 
țifică, alarmat de abuzul acelora cari fac erudiție deșartă ŞI 
înșirări falacioase de opere necetite. 
| La o cultură tânără ca a noastră, cere începuturi odede. 
care së Vor lărgi evolutiv, iar dacă e vorba de principii generale 
şi de sinteze mai pretenţioase, e mulțumit deocamdată cu opere 
șemioriginale, adaptând principiile stabilite de ştiinţa: occiden- 
tală la stările limbii noastre, aducându-le doar unele rotunjiri şi 
verificându-le cu materialul nostru linguistic. Aşa pare să fie 
opera sa de tinereţe: Principii de istoria limbii, inspirată din 
« Prinzipien der Sprachgeschichte» a lui Herman Paul, — 
operă totuşi personală prin cele câteva diferenţe teoretice, 
dar mai ales prin aplicaţiile nouă și prin bogăţia exemplelor 
proprii. 

Par că aş apropia-o de studiul lui Maiorescu « Poezia Română » 
unde de asemeni principiile au fost împrumutate din estetica 
germană, dar limpezirea lor superioară și adaptarea lor la 
poezia noastră, aplicarea la exemple caracteristice și admirabil 
alese, au făcut din scrierea aceasta un instrument cultural 
de primul ordin şi o piatră de hotar a evoluţiei noastre 
literare. 

“De altfel şi Titu Maibresoik şi poate chiar mai mult ca Phi- 
lippide, priveşte cu neîncredere creația științifică, la un popor 
tânăr în ale culturii. Este foarte categoric următorul pasaj; 
extras din al treilea volum al criticilor sale: 
` «Inlănţuirea logică a unui foarte întins şir de idei, şi aceasta 
este ştiinţa, este o treaptă mai târzie a desvoltării intelectuale 


şi cere o tărie mai mare a gândirii abstracte de cât se giisește 
astăzi în majoritatea capetelor noastre »1). ` 

Evident contribuția originală a lui Philippide ŞI  închegarea 
siluetei sale de savant creator, s'au degajat din ce în ce 
mai tare, în timp ce munca lui se depăna fără vacanță, cu aceeaşi 
migală metodică şi în cadrul aceluiaşi pozitivism intransigent 
care — setos de înlănţuiri obiective — va reduce legile fone- 
tice la legi fiziologice, pe când psihicul — factor de încurcă- 
tură — apare ca un fel de accident care explică cel mult excep- 
tiile. Un riguros determinism de legi generale, care neglijează 
spontaneitatea individualului, — punct de vedere de-a-capul 
mai apăsat la Philippide decât la modelul său german, şi care 
îl va separa — pare-se — sensibil de evoluţia mai nouă a ştiinţei 
filologice, întru cât ea reinstalează factorul psihic şi individual, 
ca motor al proceselor linguistice, înlocuind desfăşurarea meca- 
nicismului pur, prin finalitate, invenție şi creaţie. De altfel 
şi evoluţia filosofiei, se desfăşoară cam în aceeași direcție, ceea 
ce pare natural într'o vreme de inițiative, când omul trebue să 
cate mai mult înainte decât îndărăt. De sigur că o ştiinţă care 
se îndrumează astfel, tinzând către o nouă fizionomie, mai 
suplă decât acea dinainte, va prohibi mai puţin intuiţia poetică, 
tot aşa precum o operă ştiinţifică nu şi-a primejduit niciodată 
valoarea ei obiectivă, năzuind la o cât mai îngrijită formă 
literară. . 

Excluderea severă a oricărei viziuni poetice din cuprinsul 
cercetării ştiinţifice, ceea ce la Philippide a fost şi un sacrificiu 
poate, mai ales că avea odată să ajungă la disprețul poeziei 
însăşi, nu trebueșşte totuşi judecată printr'o simplă analiză de 
concepte, ci privită în perspectiva desfăşurării istorice. Nu 
este vorba să apreciem o atitudine «sub specie aeternitatis », 
mai ales că în scurgerea secolilor, o atitudine astăzi depășită, 
mai poate reveni, şi nu o singură dată, ci în raport cu necesi- 
tățile momentului, care pot obliga la atitudini de sigur unila- 
terale, cum este de sigur şi aceea care face din poezie o 
dușmană a ştiinţii, ba chiar şi din operaţiile dialectice, din 
cauza caracterului lor formal, ca şi cum forma — fie logică, 





. 31); Ei, Minerva. Vol. 3, p: 36. 

fie estetică — ar fi dispensatorie de fond, sau ar fi cu nece- 
sitate ceva străin şi suprapus, ceva şarlatanesc ȘI amăgitor, iar 
nu eflorescența deplină a cuprinsului î însuși. Momentul istoric 
poate avea totuşi exigențe speciale, tocmai pentru a pregăti 
în viitor o evoluție rodnică. In scopul de-a sezisa fiece faţetă 
a realității şi-a căpăta conştiinţă clară de rostul fiecăreia din 
ele, poţi fi silit tranzitoriu — spre a evita confuzii şi învăl- 
mășeli — la o separație completă a domeniilor: a materiei de 
spirit, a realului de ideal, a constatării de valorificare, a faptelor 
de ipoteze, etc. chiar cu riscul de-a naște între ele chiar ten- 
dinte de ostilitate. Asemenea necesități metodologice, au condus 
câteodată la adevărate ciudățenii. Așa ar fi cazul acelei Psihologii 
« fără suflet », la modă acum trei-patru decenii. După ce no- 
țiunea de suflet fusese înlăturată din cuprinsul științelor na- 
turii, acum se vedea îndepărtată din însuşi conţinutul vieții 
sufleteşti. Şi totuşi prin această bizară eliminare s'au îndeplinit 
în unele direcţii, câteva progrese netăgăduite. 

„Acestea sunt totuși situații tranzitorii care ușurează desă- 
vârşiri parțiale şi locale, — necesare a se produce mai înainte 
de desăvârşirea totală. Cât timp se lucrează cu întregul, mai 
înainte de limpezirea părților, e primejdie ca acela să nu se 
mai desăvârşească niciodată. lată cum împerecheri fecunde mai 
târziu, sunt primejdioase prea de vreme, şi lucruri care se vor 
admite mâine, trebuesc combătute azi. lar dacă acel care le 
combate — amăgindu-se şi pe sine —crede că a adoptat o 
poziţie valabilă în vecii vecilor, iluzionându-se că el reprezintă 
directive eterne, iar nu car fi omul unui simple etape, — asta 
cu atât mai bine pentru reușita operei, care reclamă o energie 
fanatică, pe care ar slăbi-o — poate — conştiinţa provizoratului 
și a vremelniciei.. . 

E inutil a sublinia că concepția lui Philippide este discu- 
tabilă, că determinismul său inflexibil și aproape neuman, în 
lumina evoluţiei ideilor, poate părea perimat. Reprezentant al 
unui curent actualmente depăşit în cultura europeană, el va 
rămânea exponentul unui moment, în cultura noastră națională. 
Momentul când trebuia înfiptă în sânul culturii noastre ṣo- 
văelnice, conştiinţa de adâncă seriozitate și sfinţenie a muncii 
ştiinţifice, iar pentru a ei dobândire trebuia o educaţie de 

sobrietate, de rigorism impersonal şi ascetic, care să adoarmă 
veleități de desfătare estetică şi preocupări difuze de natură 
subiectivă. 

Incarcerat în disciplina severă a mentalități pozitiviste — 
pe care o credea suverană pentru promovarea ştiinţei — Phi- 
lippide pare să fi fost totuşi atins spre finele vieții de aripa 
îndoelii în valoarea determinismului integral, şi îl vedem co- 
chetând în articolul său « Coincidenţe » cu ideea de hazard. 
Aceste ezitări sunt de altminteri naturale, căci vine până la 
urmă o saturație deterministă, care se observă şi în vieața indi- 
vizilor, după cum se constată în acea a popoarelor, determi- 
nismul apărând ca o crustă prea rigidă să însereze valul viu 
şi bogăţia multicoloră a realităţii. 

Poate că se îmblânziseră de asemeni și aprehensiunile sale 
în contra poeziei, pe care o comprimase nemilos în sine, dar 
acum se bucura s'o vadă înflorind la urmaşii săi, căci nu pot uita 
strălucirea încântată a ochilor, atunci când vorbindu-i cu elogii 
de versurile fiului său, mi-a răspuns cu o înduioșare care-ar fi 
vrut să pară stăpânită: « Da, da, are talent, hoţomanul!». 

Cu Alexandru Philippide a dispărut o forță spirituală, rămasă 
întreagă până la sfârşit. Iaşul, de care în anii din urmă nu s'a 
mai deslipit nicio clipă, îl numără cu mândrie printre penaţii 
săi. lar când după înfiriparea nopţii, liniştea se lasă neturburată 
peste ulițele goale ale vechiului oraș, şi în lipsa circulaţiei celor 
vii, recapătă un fel de ființare umbra acelor cari au fost, atunci, 
pe lângă pasul singuratec al lui Eminescu care răsună pe cal- 
darâmul din faţa caselor iubitei, pe lângă glasul sfătos al lui 
Creangă în faţa unui taler cu pastramă friptă şi a unei oale cu 
must, se mai aprinde o lampă stingheră, îngălbenind un singur 
geam într'un şir de ferestre întunecate: e lampa la care Ale- 
xandru Philippide şi-a depănat laborioasele lui meditații, în 
nopţi de veghe prelungită,— și-a cărei lumină nu poate să 
lipsească în această resurecție de fantome glorioase. 

RĂSPUNSUL D-LUI PROF. 
C. RĂDULESCU-MOTRU 


Domnule Preşedinte, 
Doamnelor şi Domnilor, 


Domnilor Colegi, 


Mulţi consideră discursurile de recepţie ale membrilor 
Academiei Române, precum şi răspunsurile făcute la aceste 
discursuri, ca simple complimentări reciproce între academi- 
cieni. Ar fi de așteptat ca acei cari consideră discursurile noastre 
de recepţie, în această lumină, să meargă până la capăt şi să 
recomande încetarea lor, cât mai de vreme. Complimentările 
care se ţin lanț, sunt obositoare și de prost gust. Noi suntem 
la al 70-lea an de practică. Mai avem totuşi mult până să 
ajungem Academia franceză, care este la al treilea secol. de 
practică, dar şi 70 ani constituesc un lanţ de ani destul de lung, 
Ar fi timpul să le rărim, sau în tot cazul să le ţinem cu uşile 
închise. Cu toate acestea constatăm că până la capăt nu merge 
nimeni. Discursurile de recepție atrag public care să le asculte, 
și încă un public numeros. In ele trebue să fie ceva care să 
intereseze. Este drept că, în formă, cele mai multe sunt com- 
plimentări. Dar complimentările nu sunt toate la fel. Pe lângă 
cele banale, sunt unele care sunt ascultate cu atenţie încordată 
şi chiar cu emoție. Căci în complimentările cele mai asemănate 
ca formă, se pot exprima gândurile cele mai variate. Nuanţele, 
reticenţele, superlativul laudei, lipsurile şi mai ales insistenţele 
intenţionate, sau neintenţionate, pot transforma în mintea pu- 
blicului o complimentare în contrarul ei. A complimenta este 
o artă grea, poate cea mai grea artă, când ea îţi pretinde, cum 
este în cazul dela Academie: să elogiezi, ţinându-te în marginile 

adevărului.. Și încă a adevărului, nu a aceluia din mintea ta; 
ci a adevărului care are curs în “mijlocul instituției, unde vor- 
beşti. i 

“Iată de ce, scumpe coleg, eu am căile cu emoție discursul 
île! recepție pe care ni l-ai făcut. Ai avut să vorbeşti despre un 
bărbat de ştiinţă, asupra căruia, cât timp a fost în vieaţă, rar 
dacă întâlneai, la doi specialişti, aceeaşi apreciere. Alexandru 
Philippide era pentru unii, creatorul învățământului ştiinţific 
al limbii române; pentru alţii, un filolog prolix plin de răutate 
și de subiectivism. Teoriile lui erau primite cu încredere oarbă 
de unii; cu totală neîncredere de alţii. Scrierea sa din urmă; 
tipărită între 1923 şi 1928 în două volume, Origina Românilor, 
ce: spun isvoarele istorice? stă şi astăzi ca un mare semn de în- 
trebare, înaintea noastră. Nu ştim dacă avem de a face cu 
lucrarea unui geniu, necunoscut de către aceia în mijlocul 
cărora a trăit, sau cu. lucrarea unui original care n'a ştiut să 
utilizeze metodic materialul ştiinţific ce a adunat. Discursul de 
astăzi deschide drum pentru formarea unei aprecieri nepărti- 
nitoare. El este drept pentru Philippide, fără să fie o mustrare 
pentru detractorii lui. Din caracterizarea, pe care ne-ai făcut-o, 
toată lumea va înțelege pe savantul solitar dela Iași, precum și 
rostul muncii lui în evoluția culturală a Ţării. Philippide a fost 
un bărbat de ştiinţă de o probitate excepţională. Din nefericire, 
la el metoda de lucru „prin exces de rigorism, ajunsese neumană. 
Era un: ascet al adevărului. 

“Discursul de astăzi ne dă însă ocazia de a arunca o privire 
ȘI în bogata zestre intelectuală, pe care o are acel care l-a pro- 
nunţat. 


Iubite Coleg, 


Eşti profesor de Logică Și de Istoria filosofiei contimporane 
la Facultatea de Litere din lași, şi autorul mai multor scrieri 
filosofice, mult .apreciate de cetitori, fiindcă cele mai multe 
dintre aceste scrieri s'au tipărit în mai multe ediţii. Cu aceste 
două calități avem tot dreptul să te socotim filosof, și încă 
filosof. de rasă... Cu toate acestea, literaţii te sc beviziteaei și te 
tevendică ca pe unul de ai lor, invocând acelaşi drept. Ai 

publicat și în ramura literaturii mai multe scrieri, tot aşa de 
mult apreciate de cetitori. In filosofie, ai publicat remarcabila 
monografie asupra Noţiunilor, care a fost urmată la intervale 
scurte de: Cercetări filosofice, Probleme de logică, Introducere 
în metafizică, Studii istorico-filosofice, Deasupra sbuciumului şi 
de multe alte articole şi conferințe; iar în literatură: Amintiri 
universitare, Simţiri rostite, Figuri dispărute, Raite prin ţară, 
Amintirile unui băiat de familie, Văzute şi trăite, $. a. 

N'am deloc intenţiunea să intru în proces cu literaţii. Imi 
este teamă, că şi dacă voiu câștiga procesul contra literaţilor, 
se va ridica să te revendice un nou compeţitor, față de care 
mă simt de mai înainte desarmat. Literaţii cunosc şi ei prea 
bine pe acest compeţitor, fiindcă el nu se prea ascunde de ei, 
şi nu se ascunde nici de publicul cel mare. Domnia-Ta însuţi, 
iubite coleg, nu faci nimic ca să-l ascunzi. Căci cum ai putea 
să-l ascunzi? El este talentul de orator, cu care te-ai născut, 
care îți dă triumfuri în viaţa politică, şi care poate are tainice 
legături cu destinul ce-ţi este rezervat. 

De aceea, ca om prevăzător, nu insist în proces, şi las lite- 
raților dreptul să se bucure, în rând egal cu filosofii, la sărbă- 


toarea ce ţi se face astăzi. 
| 


Iubite Coleg, 


In diferite ocazii, ai indicat singur influențele, care au con- 
tribuit la formarea bogatei zestre intelectuale pe care o posezi. 
In Amintirile unui băiat de familie găsim portretul psihologic al 
părinților, Ortansa şi Dimitrie Petrovici, dela care au venit 
primele treziri sufleteşti. Mama Ortansa, rudă de aproape cu 
poetul T. Șerbănescu, trăise în pensionatele franţuzeşti şi era 
o admiratoare a lui Victor Hugo. Dela dânsa s'a moștenit de 
sigur atracţia către o exprimare frumoasă verbală pe care o 
constatăm în toate scrierile d-tale, chiar dela cele mai tinerești. 
Dimitrie Petrovici, tatăl, întrupa o fire opusă, dar care dădea 
o minunată completare la zestrea fiului. El era tipul magistra- 
tului de profesie, chibzuit la vorbă, punctual la datorie. Dela 
el vin calităţile de profesor, de mai târziu. In Amintiri untver- 
sitare găsim portretele profesorilor dela Facultatea de filosofie 

și litere din Bucureşti, unde ai studiat între anii 1899—1903; 
Aci ai cunoscut marea personalitate a lui Titu Maiorescu, 
care a fost hotăritoare pentru restul carierii d-tale. In 1006, 
luna Noemvrie, deschizi cursul de Logică şi Istoria filosofiei 
contimporane, la Facultatea de Litere din laşi, mai întâi în 
calitate de conferențiar, dar curând în urmă, în calitate de pro- 
fesor. titular. Cursul era o creaţiune nouă, şi a constituit, în 
1012, deodată cu numirea d-tale ca profesor titular, o catedră 
similară cu aceea ocupată de Titu Maiorescu la Bucureşti. In 
lași ai avut o activitate, ajunsă acum la douăzeci de ani, încu- 
nunată de cele mai mari succese. Lecţiile d-tale sunt audiate 
de tot ce are Iașul mai de elită. Ai ridicat problemele filosofice 
la rangul unor probleme de imperioasă actualitate culturală. 
In anii 1926—1927, în calitate de Ministru al Instrucţiei Pu- 
blice, filosofia era chiar pe punctul de a deveni, prin proiectul 
de lege al învățământului secundar, întocmit de d-ta, un obiect 
de studiu central, menit să facă legătura între celelalte obiecte 
de studiu ale şcoalei secundare. In tot timpul profesoratului 
n'ai pregetat apoi de a-ţi oferi contribuţia, şi încă o contribuţie 
bogată, literaturii şi culturii în genere. Ai dus o luptă victo- 
rioasă pe mai multe fronturi. Alegerea d-tale ca membru al 
Academiei Române în sesiunea generală din anul trecut, a fost 
consacrarea unor merite unanim recunoscute. 

Si cu toate acestea, iubite coleg, după o activitate atât de 
meritoasă și atât de rodnică, sunt departe de a încheia răspunsul 
meu recomandându-ți odihna, aşa cum ar trebui să se reco- 
mande fiecărui om care şi-a făcut datoria. Elita intelectuală 
a Ţării noastre, tocmai fiindcă te-ai dovedit că ai talent şi 
competenţă, are nevoie de d-ta de astăzi înainte, mai mult decât 
până acum. Căci de astăzi începe pentru ea o perioadă de 
adânci frământări sufleteşti, din care va trebui să iasă rezolvată 
problema culturii române. Aceea ce Societatea Junimea dela 
Iaşi, prin şeful ei spiritual, Titu Maiorescu, a pus în discuţie, 
a fost numai una din laturile acestei probleme, şi nu cea mai 
esenţială. Junimea a pus în discuţie valoarea împrumuturilor 
culturale, întru cât acestea fiind lipsite de fond, erau simple 
decoruri înșelătoare, lăsând să se înțeleagă, că aceste împru- 
muturi, dacă ar fi fost în deajuns de pregătite prin educaţie, 

ar fi fost folositoare. Problema culturii noastre este cu mult 
mai cuprinzătoare. Fondul, pe care Societatea Junimea: cerea 
să-l armonizăm formei, este pe un plan mai adânc decât forma. 
EI nu se lasă să fie transformat prin educaţie. El este propriu 
fiecărui popor, fiindcă se leagă de destinul acestuia. După 
Societatea Junimea, împrumuturile culturale făcute de noi 
Apusului, erau pripite. După dânsa, ar fi trebuit să aşteptăm 
până ce sufletul populaţiei noastre ajungea să aibă fondul po- 
trivit. In lumina zilei noastre problema se pune altfel. Pripite 
sau nu, dacă împrumuturile se fac între popoare cu aceeași 
structură sufletească, ele prind şi sunt folositoare; dacă împru- 
muturile se fac însă între popoare diferite ca structură sufle- 
tească, ele rămân în veci sterpe şi deci nefolositoare. Junimea 
se preocupa de vârsta culturii şi în consecință condamna imita- 
tiile pe care le fac unele popoare tinere după altele bătrâne, 
pe când noi acei de astăzi ne preocupăm de însăși ființa cul: 
turii. Pentru Junimea, cultura este una şi aceeași, având numai 
diferite vârste, pe când pentru noi cultura omenirii prezintă 
anumite tipuri, între care pot exista raporturi, dar nu şi asi- 
milări. 

Nimeni altul, ca R iubite coleg, nu este mai În măsură 
să contribue cu folos la rezolvarea problemei care se deschide 
înaintea noastră. In studiile şi conferințele d-tale, ai venit până 
aproape de această rezolvare, ţi-ai rezervat însă formularea 
definitivă. In lucrările ce ai publicat o mare parte din mate- 
rialul problemei este pregătit gata. Rămâne de făcut construcția 
sintetică a acestui material. Timpul te va constrânge foarte 
curând şi la aceasta. | 


Domnule Preşedinte, 
Doamnelor şi Domnilor, 
© Domnilor Colegi, 


La orice popor cultura nu începe deodată cu primele produse 
spirituale. Căci dacă ar fi să înceapă cu primele produse spi- 
rituale, atunci n’ar exista popor fără cultură. Toate popoarele, 
fie cât de înapoiate, au credinţe religioase, obiceiuri și o tehnică 

de. muncă rudimentară, în care pătrunde spiritul, prin urmare 
toate ar avea cultură. Cultură, în înțelesul adevărat, începe 
din momentul ce între produsele spirituale ale unui popor 
se stabilește o unitate de creştere şi de continuitate. Aceasta 
se întâmplă la câteva popoare numai. Unitatea de creștere 
și de continuitate, care dă fiinţa culturii adevărate, se stabileşte 
în două moduri, după care şi avem două tipuri de cultură: 
tipul culturii raționaliste şi tipul culturiiautohtone individualiste. 
Modul în care unitatea se stabileşte în tipul culturii raţio- 
naliste, un tip de altmintreli rar, este acela pe care îl mijloceşte 
factorul rațiunii. Acest factor tinde să emancipeze pe producă- 
torul spiritual de condiţiile pământeşti şi să-l ridice la imperso- 
nalitate. In tipul culturii raţionaliste producția spirituală creşte 
şi se continuă, conformându-se unor anumite norme susținute 
pe autoritatea raţiunii. Rațiunea este aci factorul hotărîtor. Ea 
face din producătorul spiritual o ființă în veșnică goană după 
aceea ce este mai conform adevărului ȘI ordinei logice în ge- 
nere. In tipul culturii autohtone individualiste, tipul cel mai 
răspândit, — modul în care se stabileşte unitatea de creştere 
şi de continuitate este cu totul diferit. In acest tip de cultură 
predomină instinctul de conservare al individualităţii poporului. 
Produsele spirituale urmăresc aci, nu să se conformeze adevă- 
rului, sau ordinei logice, ci vocațiunii poporului; adică însu- 
șirilor sufleteşti şi condiţiilor pământeşti ale acestuia. In 
amândouă tipurile de cultură, unitatea îndeplinește aceeași 
funcţiune. Ea asigură creșterea şi continuitatea producţiei spiri- 
tuale a poporului. Insă prin mijloace deosebite. In cultura 
raționalistă unitatea se sprijină pe ordinea întrevăzută de ra- 
țiune, pe când, în cultura autohtonă individualistă, unitatea se 
sprijină pe afinitatea de sânge şi de tradiție dintre membrii 
poporului şi pe ai acestuia cu pământul pe care îl lo- 
cueste. | 

Aceste două tipuri nu se găsesc niciodată pure, ci totdeauna 
împreunate, având când unul când altul precumpănirea. Tipul 
raţionalist este rar, rar chiar sub forma tipului care are numai 
precumpănirea. Tipul cel mai răspândit este acel autohton 
individualist. Aceasta a şi făcut pe mulți etnografi să defi- 
nească cultura în genere prin caracterele. culturii autohtone 

individualiste. Tipul culturii rațiònaliste totuși, deşi rar, a 
Jucat un rol foarte mare în istoria omenirii. Prima lui ilustrare, 
şi până acum cea mai strălucită ilustrare, o găsim în antichitate, 
la poporul elin. Idealul suprem al elinului, de odinioară, era 
înțeleptul, adică omul care își regula vieaţa după rațiune. Toată 
producţia spirituală elină era dirijată după normele unei armonii 
raționale, armonii care îmbraţişa cerul și pământul. In sufletul 
elinului domina măsura. Arta ȘI ştiinţa lui erau epiese 
credinței în măsură şi în armonie. 

Această cultură raționalistă a elinilor s'a întins asupra impe- 
riului roman, şi apoi după distrugerea acestuia asupra tuturor 
popoarelor europene. Influența ei a fost însă variată dela popor 
la popor. Mai adâncă, decât asupra oricăruia altul, pare să îi 
fost asupra poporului francez. Dar şi celelalte popoare europene 
au primit-o în deajuns. Ea s'a manifestat mai ales în epoca 
renașterii, care a dat, deodată cu reînvierea interesului pentru 
antichitate, un impuls hotăritor desvoltării ştiinţei moderne, o 
bază încă şi mai temeinică pentru tipul culturii raționaliste. 

In opoziţie cu tipul raţionalist, care este răspândit la popoa- 
rele europene, cu deosebire la cele occidentale, avem tipul 
autohton individualist care predomină în Orient, începând cu 
poporul rus. În tipul acesta, raționalismul este înlocuit cu 
messianismul, adică cu credinţa î în unicitatea de destin a po- 
porului. Messianismul, într'o oarecare măsură există și la 
popoarele din Occidentul european. Bunăoară, el se afirmă 
foarte mult, în timpul din urmă, la Germani. Messianismul 
occidental însă nu influențează desvoltarea culturii. Messia- 
nismul oriental, în schimb, influenţează și dă unitate culturii. 
Poporul rus nare conştiinţa culturii lui decât sub forma me- 
nirii pe care el o are de realizat pe lume. Tot așa și celelalte 
popoare orientale care s'au ridicat la conștiința unității lor 
culturale. Culturile de tip raţionalist se susțin pe credința în 
puterea eternă şi invincibilă a raţiunii, iar culturile de tip 
autohton individualist pe credința în unicitatea destinului lor. 

Aceasta este problema culturii, pe latura ei teoretică, pe care 
toată lumea este de acord. 

Există şi o a doua lature. Aci nu toată lumea este de acord, 
fiind vorba de vieaţa practică. 

In cultura realizată, adică în vieața culturală pe care o trăieşte 
de fapt un popor, cele două tipuri sunt veşnic în luptă. Tipul 
de cultură raţionalistă nu poate ajunge la dominare decât 
desorganizând cultura de tip autohton. Iar aceasta din urmă, 
pentru a se menţine, trebue să discrediteze raționalismul. O 
luptă surdă se dă în evoluția fiecărui popor între raţionalism 
şi autohtonism. Tipul raționalist are de partea sa prestigiul 
raţiunii, care în urma progreselor științei aplicate, este din ce 
în ce mai impunător. Tipul autohton are de partea sa tenaci- 
tatea instinctului de conservare al poporului. Victoria unui tip 
asupra altuia nu este tocmai uşoară, ea se obține după frămân- 
tări adânci. Popoarele, care prin poziţia lor geografică, sau prin 
predispoziţiile lor sufleteşti sunt aduse ca să servească drept 
teren pentru o asemenea luptă, trec prin mari crize sufleteşti, 
tragice deseori. Dela o generaţie la alta, elitele lor intelectuale 
se întreabă: încotro mergem? O generație este entusiasmată 
de cultura raţionalistă a Apusului, pe care o imitează în mod 
servil, pe când altă generaţie revine la vechea cultură autohtonă, 
căreia îi găseşte virtuți miraculoase. O generaţie cere să mergem 
cu Apusul, pe când altă generaţie cere să mergem după destinul 
nostru propriu. 

Mi se pare că fără să vreau am revenit la problema culturii 
noastre, pentru rezolvarea căreia aşteptăm contribuţia colegului 
nostru Ion Petrovici. 

Nu mă îndoiesc că el ne-o va da. 

Termenii problemei sunt puşi chiar de el în multe din scrierile 
pe care le-am citat mai înainte. In următoarele cuvinte mai 
ales cu care începe studiul său, intitulat: Filosofia nationalis- 
mului. « Orice fenomen de pe lume, scrie Ion Petrovici, se poate 
legitima din două puncte de vedere: din natura împrejurărilor 
şi din firea lucrurilor. Intâiul fel de legitimare, îndestulător 
pentru o clipă, sau chiar pentru o epocă îndelungă, nu poate 
însă să statornicească un drept etern de existenţă. Numai cel 
de al doilea chip de întemeiere, acel din firea lucrurilor, poate 
singur să sfinţească dreptul unui fenomen, nu pentru azi, nu 
pentru mâine, ci pentru totdeauna ». 

Problema celor două tipuri de cultură este pusă pe toată 
latura ei teoretică în aceste cuvinte. 

` Tipul raţional își legitimează dreptul la o eternă existență 
pe faptul, că este în firea lucrurilor; el fiind statornicit, nu 
depe azi, pe mâine, ci pentru totdeauna. 

Tipul autohton se legitimează doar de natura împrejurărilor 

"Şi cu toate acestea, ce ar fi să însemneze oare o cultură pentru 
eternitate? O cultură care iese din firea eternă a lucrurilor, 
este ea potrivită popoarelor, — acestor efemere grupări etnice, 
destinate să trăiască perioade lungi, în adevăr, dar perioade care 
totuşi au un sfârșit? Eternitatea este ea oare de esenţa culturii? 
Cu aceste două întrebări venim la a doua latură a problemei. 
Cine ar putea răspunde afirmativ ? 

A se conforma cu firea eternă a lucrurilor, a fost de ca 
lumea suprema ambiţie a omului. Dar și suprema lui vanitate, 
Conformarea aceasta nu o poate realiza, în orice caz, cultura 
omenească, care este un produs al timpului. Pentru produsele 
timpului împrejurările sunt hotărîtoare. 

De aceea culturile autohtone individualiste nu vor putea fi 
niciodată înlocuite în mod radical de cultura raționalistă. Aceste 
două tipuri de cultură vor trebui să vieţuiască laolaltă în com- 
promisuri mai mult sau. mai puţin durabile. 

Un asemenea compromis este însăși cultura națională roth 


Domnule Preşedinte, 
Doamnelor şi Domnilor, 
Domnilor Colegi, 


Prin intrata în Apadiriie: a lui Ion Petrovici, se accentuiază 
în sânul secţiei literare o schimbare care a început de vreo 
câţiva ani. Această secţie avea, prin vechiul Statut al Academiei 
Române, sarcina de a se ocupa cu diversele chestiuni literare și 
filologice, făcând în acest scop publicaţiuni critice şi lexico- 
grafice, în primul rând publicând un dicţionar al limbei române, 
care să servească drept îndreptar scriitorilor pentru mai târziu: 
Prin alegerea noilor săi membri, această: secţie şi-a exprimat 
intenţiunea de a-şi lărgi planul de activitate. Din o secție pur 
literară-filologică, ea intenţionează să devină o secţie culturală, 
în care alături cu preocupările pentru literatură și filologie; 

care rămân, bine înțeles şi de aci înainte, pe prima linie, să 
meargă unele noi pentru artă şi filosofie. In noul Statul al 
Academiei schimbarea începută a şi fost legalizată. Secţia 
literară are, de aci înainte, în grija sa cultivarea și punerea în 
valoare a creațiunilor filosofice, deopotrivă cu a celor literare, 
artistice şi filologice. 

Socotesc că această lărgire de plan este fericită, şi mă bucur 
că pot să o justific, fără a mai recurge la alte argumente, prin 
primirea în mijlocul nostru a unui coleg de valoarea profeso- 
rului de filosofie. Ion Petrovici. 

Iubite Coleg, cum vezi, eşti bine venit. 

